Paterna obri el termini per participar a la Cordà del 9 d'Octubre
19/09/2022

# Paterna obri el termini per participar a la Cordà del 9 d'Octubre

[![Paterna obri el termini per participar a la Cordà del 9 d'Octubre](/images/noticias/2022/9/8337/8337_lg.jpg)](/images/noticias/2022/9/8337/8337_lg.jpg)

19.09.2022

*   Les inscripcions romandran obertes fins al 22 de setembre a la pàgina web de la Regidoria de Turisme, Cultura i Foc a l'enllaç www.paterna.es/rtcf/.
*   Com a novetat, enguany s'han incorporat a la programació dels actes commemoratius les tirades de menors Querubí, Infantil i Juvenil.

L'Ajuntament de Paterna ha obert ja el termini per participar a la Cordà que es celebrarà amb motiu dels actes commemoratius del 9 d'Octubre i que tindrà lloc al coetòdrom la matinada del proper dissabte 8 d'octubre al diumenge 9 a les 1:00 hores.

Així ho ha anunciat la regidora de Turisme, Cultura i Foc, Teresa Espinosa, qui ha assenyalat que _"aquest acte de foc, que des de l'equip de govern socialista recuperarem a 2018, forma part del programa d'esdeveniments que organitzen totes les entitats festeres juntament amb l'Ajuntament per aquesta data assenyalada"._

En aquesta programació també s'emmarquen enguany, com a novetat, les tirades de menors Querubí, Infantil i Juvenil, que tindran lloc el dissabte 8 d'Octubre a les 21:00 hores.

Les inscripcions romandran obertes fins al 22 de setembre a la [pàgina web de la Regidoria de Turisme, Cultura i Foc.](/www.paterna.es/rtcf/ "Pàgina web de la Regidoria de Turisme, Cultura i Foc.")

Els requisits per a poder participar són estar en possessió del carnet CRE (Consumidors Reconeguts com a Experts) i estar empadronats/des a Paterna. Es podran realitzar reclamacions a partir del dia 23, quan es publicarà el llistat provisional, fins al dimecres 28 de setembre a través del correu electrònic lacorda@paterna.es.

El dijous 29 de setembre a les 12:00 hores es publicarà el llistat definitiu i a les 13:30 hores es realitzarà un sorteig online mitjançant del canal de Youtube de l'Ajuntament, amb la posterior publicació de la llista d'admeses/es i de 30 reserves.